Diari Oficial de la Generalitat Valenciana


Sumari del DOGV 8227, del 05-02-2018 (2018/253)

RESOLUCIÓ de 9 de gener de 2018, de la Direcció General d'Indústria i Energia, per la qual s'acorda publicar les resolucions de concessió dictades en el marc de la convocatòria de 6 d'octubre de2017, de la Conselleria d'Economia Sostenible, Sectors Productius, Comerç i Treball, per la qual es convoquen ajudes en matèria d'industrialització per a associacions empresarials multisectorials d'àmbit comarcal de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8227

Data del DOGV
:   05-02-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/253


Data del document
:   09-01-2018

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 9 de gener de 2018, de la Direcció General d'Indústria i Energia, per la qual s'acorda publicar les resolucions de concessió dictades en el marc de la convocatòria de 6 d'octubre de2017, de la Conselleria d'Economia Sostenible, Sectors Productius, Comerç i Treball, per la qual es convoquen ajudes en matèria d'industrialització per a associacions empresarials multisectorials d'àmbit comarcal de la Comunitat Valenciana. [2018/253]  
En compliment del que disposa l'article 45 de la Llei 39/2015, d'1 d'octubre, del procediment administratiu comú de les administracions públiques, i del que disposa el resolc catorze de la Resolució de 6 d'octubre de 2017, de la Conselleria d'Economia Sostenible, Sectors Productius, Comerç i Treball, per la qual es convoquen ajudes en matèria d'industrialització per a associacions empresarials multisectorials d'àmbit comarcal de la Comunitat Valenciana, s'acorda donar publicitat, per mitjà de la seua publicació en el Diari Oficial de la Generalitat Valenciana, a les resolucions de concessió dictades en data 11 de desembre de 2017, en relació a les sol·licituds presentades en l'esmentada convocatòria, i el tenor coincident de les quals és el següent:  
  
Atenent a la Resolució de 6 d'octubre de 2017 (DOGV 8147, 11.10.2017), de la Conselleria d'Economia Sostenible, Sectors Productius, Comerç i Treball, per la qual es convoquen ajudes en matèria d'industrialització per a associacions empresarials multisectorials d'àmbit comarcal de la Comunitat Valenciana.  
Considerant que la dita convocatòria queda sotmesa a més a la Llei 38/2003, de 17 de novembre, general de subvencions, i al Reial decret 887/2006 de 21 de juliol, pel qual s'aprova el seu Reglament sobre el procediment per a la concessió de subvencions.  
Considerant que les ajudes que es concedeixen a través de la present resolució tenen la consideració d'ajudes de minimis regulades en el Reglament (UE) núm. 1407/2013, de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis (DOUE L352/1 de 24 de desembre), de manera que, en tot cas, l'import de les mencionades ajudes no podrà fer que l'import total de les ajudes de minimis que reba la mateixa empresa durant un període de tres exercicis fiscals siga superior al límit de 200.000 euros.  
Vista la proposta de resolució motivada, formulada per la Comissió Tècnica instructora, de conformitat amb el que disposa el resolc tretzé de la resolució de convocatòria.  
En aplicació del que disposa l'article 160.4 de la Llei 1/2015, de 6 de febrer, D'hisenda publica, del sector públic instrumental i de subvencions, en el Decret 157/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, i la delegació de competències establida en l'article 12 de l'Ordre 22/2016 i en el resolc catorze de la convocatòria, on es delega en el director general d'Indústria i Energia la competència per a resoldre les sol·licituds de subvencions a què es refereix aquesta convocatòria, resolc:  
  
  
Primer  
Concedir, amb càrrec a la línia de subvenció S0322 del capítol VII, del programa 722.20, Política industrial, del pressupost de la Generalitat per a 2017, a les entitats que consten identificades en el següent quadro, les següents ajudes per a les actuacions presentades en la memòria justificativa, amb les condicions que s'estableixen en la present resolució de concessió, en la convocatòria respectiva i en les bases reguladores de les mateixes.  
Segon  
Els beneficiaris d'aquestes ajudes hauran de complir amb les obligacions establides en l'article 14 de la Llei 38/2003, general de subvencions, així com en els articles 4, 5.2, 8 i 14 de l'Ordre 22/2016, de 27 d'octubre, per la qual s'aproven les bases reguladores.  
  
Tercer  
La modificació o alteració de les condicions tingudes en compte per a la concessió de la subvenció, i en tot cas l'obtenció concurrent de subvencions o ajudes atorgades per altres administracions públiques o privades, podrà donar lloc a la modificació de la resolució de concessió, i si és el cas a la pèrdua del dret al cobrament total o parcial de la subvenció.  
En el cas que es produïra la concurrència d'altres ajudes que pogueren superar el cost de les actuacions, la subvenció concedida es minorarà proporcionalment en la quantia corresponent.  
  
Quart  
Procedirà el reintegrament de les ajudes concedides o la seua minoració, amb reembossament de les quantitats percebudes i l'exigència dels interessos de demora des del moment del pagament de la subvenció, per incompliment de les obligacions i requisits que s'estableixen en la present resolució o en la convocatòria, així com en els supòsits de causes de reintegrament que estableix l'article 37 de la Llei general de subvencions. El procediment de reintegrament s'ajustarà a les previsions contingudes en l'article 172 de la Llei 1/2015 de, 6 de febrer, de la Generalitat, d'hisenda pública, del sector públic instrumental i de subvencions.  
  
Cinqué  
D'acord amb el que estableix l'article 3.2 de la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana, qualsevol persona jurídica privada que perceba, durant el període d'un any, ajudes de l'Administració autonòmica per import superior a 10.000 euros, haurà de donar l'adequada publicitat a aquesta, indicant almenys l'entitat pública concedent, l'import rebut i la inversió o actuació subvencionada. La difusió d'aquesta informació es realitzarà preferentment a través de les corresponents pàgines web.  
  
Contra la present resolució, que posa fi a la via administrativa, podrà interposar-se potestativament, de conformitat amb els articles 123 i 124 de la llei 39/2015 d'1 d'octubre, del procediment administratiu comú de les administracions publiques, recurs de reposició davant del mateix òrgan que l'ha dictat, en el termini d'un mes a comptar des de l'endemà de la seua publicació. Igualment, podrà interposar-se directament recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, a comptar des de l'endemà de la seua publicació, de conformitat amb el que preveu l'article 46 de la Llei 29/1999, de 13 de juliol, reguladora de la jurisdicció contenciosa administrativa.  
  
  
València, 9 de gener de 2018.- El director general d'Indústria i Energia, p. s. (R 23.11.2017, del conseller d'Economia Sostenible, Sectors Productius, Comerç i Treball), la directora general d'Internacionalització: María Dolores Parra Robles.